ایسپانیا میلی محکمه‌سی‌نین، "قاچما ریسکی" سببیله حبس اولونما‌لارینا قرار وئردیگی اسکی کاتالونیا موختار یؤنتیم حکومتی صدری‌نین معاوینی یونقوراس و 8 اسکی کاتالون ناظیر، زیندانا گؤندریلیب.
میلی محکمه، قدیم کاتالون حکومتی عضو‌لری حاقیندا، "دولته قارشی عصیان و باش قالدیرماقدان" 25 ایله، "قیام‌دان" 15 ایل و "دولت مالینی سوی-ایستیفاده ائتمک‌دن" 8 ایل‌ه قدرزیندان جزاسی ایسته‌دیلدیگینی آچیقلاییب.
قرارین آچیقلانماسی سونراسی "قاچما ریسکی" سببین‌دن اسکی کاتالونیا موختار یؤنتیم حکومتی صدری‌نین معاوینی اوریول یونقوراس و 8 قدیم کاتالون ناظیر، میلی محکمه بیناسین‌دان پولیس ماشین‌لاری چیخاریلا‌راق 5 آیری جزا ائوینه گؤندریلیب.
میلی محکمه بیناسی‌نین اؤنونده گؤزله‌ین 80 نفرلیک قروپ، بؤلوچو کاتالونیا بایراغی آچا‌راق قرارا اعتراض ائدیب.
بعضی کاتالون‌لار، اکیپ ماشینلاری‌نین چیخیشی زامانی آغلادی.
بو آرادا، بلژیک‌ده یئرلشن قدیم کاتالونیا موختار یؤنتیم حکومتی‌نین صدری کارلس پویگدمونت و 4 قدیم کاتالون ناظیره آد وئریلمه‌دن ایستیناد ائدیلن محکمه قراریندا، گوناهلاندیرما یؤنلدیلن بعضی شخص‌لرین باشقا اؤلکه‌لره گئتدیگی، بو شخص‌لرین چوخ یاخشی اورقانیزه اولدوق‌لاری و بؤلوچو جمعیت‌لر طرفین‌دن دستکلندیگی ایفاده ائدیلیب.
میلی محکمه حاکمی کارمن لاملا، بروکسل‌ده یئرلشن پویگدمونت و دیگر 4 کئچمیش ناظیرله باغلی پروکورورلوغون، آوروپا میقیاسیندا حبس و اعاده امری چیخاریلماسی طلبینی ایسه قبول ائدیب.
میلی محکمه، گئرک‌لی ایشلری باشا ووردوق‌دان سونرا حبس و اعاده امرینی بلژیک اورقان‌لارینا چات‌دیرا‌جاق.
دیگر طرف‌دن، موستقیل‌لیک طرفداری اولان سیویل تشکیلات‌لاری، 12 نوامبردا بؤیوک بیر میتینگ کئچیریلمه‌یه چاغیریب.
